
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 826 


25 Ιουνίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός τρόπου και διαδικασίας εκλογής εκπρο¬ 
σώπου εργαζομένων στο Επιστημονικό Συμβούλιο 


για τα θέματα Κοινωνικής Φροντίδας. 1 

Σύσταση στο Δήμο Ηρακλείου Δημοτικού Νομικού 
Προσώπου με την επωνυμία: «47 Η Σχολική Επιτρο¬ 
πή Δήμου Ηρακλείου (7ο Γυμνάσιο Ηρακλείου).... 2 

Καθορισμός συμπληρωματικού εργολαβικού ανταλ¬ 


λάγματος για τον αριθμό προσώπων που θα απα¬ 
σχοληθούν με σύμβαση μίσθωσης έργου στις υπη¬ 
ρεσίες της Γενικής Διεύθυνσης Ραδιοφωνίας της 
Ελληνικής Ραδιοφωνίας - Τηλεόρασης (ΕΡΤ- 

Α.Ε.)». 3 

Συμπλήρωση της 2/72059/0004/6.12.02 κοινής υπουρ¬ 
γικής απόφασης περί «Καθορισμού αριθμού προ¬ 
σώπων που θα απασχοληθούν στον Οργανισμό Πε¬ 
ρίθαλψης Ασφαλισμένων του Δημοσίου (Ο.Π.Α.Δ.), 
με σύμβαση μίσθωσης έργου». (ΦΕΚ 1549/02 τ.Β’). 4 


ΑΠΟΦΑΣΕΙ Σ 

Αριθ. Π4/014 56334 (1) 

Καθορισμός τρόπου και διαδικασίας εκλογής εκπροσώ¬ 
που εργαζομένων στο Επιστημονικό Συμβούλιο για τα 
θέματα Κοινωνικής Φροντίδας. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α. Της παραγράφου 4 του άρθρου 3 του Ν. 3106/2003 
(ΦΕΚ Α 30/10.20.2003). 

β. Του άρθρου 29Ατου Ν. 1588/1985(ΦΕΚ 137 Α', όπως 
συμπληρώθηκε με το άρθρο 27 του Ν.2081/1992 (ΦΕΚ 
154 Α') και τροποποιήθηκε με το άρθρο 1 παρ.2α του Ν. 
2469/1997(ΦΕΚ38Α). 

2. Το γεγονός ότι απάτην απόφαση αυτή δενπροκαλεί- 
ται δαπάνη σε βάρος του Κρατικού Προϋπολογισμού ή 
των προϋπολογισμών των Περιφερειακών Συστημάτων 
Υγείας και Πρόνοιας (Πε.Σ.Υ.Π), αποφασίζουμε: 


Άρθρο 1 

Τ ρόπος εκλογής 

1. Ο εκπρόσωπος των εργαζομένων στο Επιστημονικό 
Συμβούλιο για τα θέματα Κοινωνικής Φροντίδας 
(ΕΠΙ.ΣΥ.Κ.Φ.) των Πε.Σ.Υ.Π εκλέγεται με άμεση, καθολική 
και μυστική ψηφοφορία που διεξάγεται κατά τη διάρκεια 
του τελευταίου εξαμήνου της τριετούς θητείας κάθε 
ΕΠΙ.ΣΥ.Κ.Φ. 

2. Η συγκεκριμένη ημερομηνία εκλογής ορίζεται με 
προκήρυξη που εκδίδει ο Πρόεδρος του οικείου Πε.Σ.Υ.Π. 

Άρθρο 2 

Δικαιούμενοι να εκλέγουν και να εκλέγονται 

1. Δικαίωμα να εκλέγουν έχουν όλοι οι εργαζόμενοι με 
σχέση εργασίας δημοσίου δικαίου (μόνιμοι ή δόκιμοι ή με 
θητεία υπάλληλοι) ή με σχέση εργασίας ιδιωτικού δικαίου 
αορίστου χρόνου όλων των Μονάδων Κοινωνικής Φροντί¬ 
δας του Πε.Σ.Υ.Π. ενώ δικαίωμα να εκλεγούν έχουν μόνο 
υπάλληλοι τριτοβάθμιας εκπαίδευσης, σύμφωνα με τη 
ρητή ρύθμιση της περίπτωσης γ της παραγράφου 4 του 
άρθρου 3του Ν. 3106/2003. 

2. Οι υπάλληλοι που βρίσκονται σε απόσπαση εγγρά- 
φονται στους πίνακες εκλογέων της οργανικής τους θέ¬ 
σης και έχουν δικαίωμα να εκλέγονται στο ΕΠΙ.ΣΥ.Κ.Φ. 

3. Δεν έχουν δικαίωμα να εκλέγουν και να εκλέγονται 
όσοι από τους υπαλλήλους έχουν τεθεί σε αργία ή διαθε¬ 
σιμότητα. 

Άρθρο 3 

Πίνακες εκλογέων - Αιτήσεις - Ενστάσεις 

1. Οι πίνακες εκλογέων συντάσσονται από την Κεντρική 
Υπηρεσία του Πε.Σ.Υ.Π., με βάση τα στοιχεία τα οποία 
υποβάλλονται από τις αποκεντρωμένες Μονάδες Κοινω¬ 
νικής Φροντίδας. 

2. Οι πίνακες της προηγούμενης παραγράφου τοιχο- 
κολλούνται στο κατάστημα της Κεντρικής Υπηρεσίας του 
οικείου Πε.Σ.Υ.Π. Αντίγραφο των πινάκων αποστέλλεται 
αυθημερόν από τον προϊστάμενο της αρμόδιας Υπηρε¬ 
σίας σε όλες τις αποκεντρωμένες Μονάδες Κοινωνικής 
Φροντίδας όπου έχουν την οργανική τους θέση υπάλλη¬ 
λοι που έχουν συμπεριληφθεί στον πίνακα εκλογέων. Οι 
προϊστάμενοι των Μονάδων Κοινωνικής Φροντίδας τοιχο- 
κολλούν τους πίνακες υποψηφίων στο κατάστημα της 
Υπηρεσίας τους, αμέσως μόλις τους παραλάβουν και 

αποστέλλουν με τηλεομοιοτυπία το πρακτικό τοιχοκόλ¬ 
λησης στο οικείο Πε.Σ.Υ.Π. 

3. Κάθε εκλογέας μπορεί να ζητήσει, με αίτησή του, την 
εγγραφή του στον οικείο πίνακα, καθώς και τη διόρθωση 
κάθε στοιχείου της εγγραφής του, που εσφαλμένα τυχόν 
έχει καταχωρηθεί στον κατάλογο ή έχει μεταβληθεί μετά 
την κατάρτιση του καταλόγου. 

Μαζί με τις αιτήσεις της παραγράφου αυτής πρέπει να 
προσκομίζονται τα πιστοποιητικά ή τα έγγραφα των δη¬ 
μοσίων αρχών που δικαιολογούν τις ζητούμενες διορθώ¬ 
σεις, εφόσον δεν υπάρχουν στο προσωπικό μητρώο του 
υπαλλήλου. Οι αιτήσεις υποβάλλονται απευθείας στην 
Κεντρική Υπηρεσία του οικείου Πε.Σ.Υ.Π. μέσα σε απο¬ 
κλειστική προθεσμία πέντε (5) ημερών από την τοιχοκόλ¬ 
ληση των πινάκων. 

4. Μέσα στην προθεσμία της προηγούμενης παραγρά¬ 
φου και με τον ίδιο τρόπο, καθένας που έχει το δικαίωμα 
να εκλέγει μπορεί να υποβάλει στην Κεντρική Υπηρεσία 
του Πε.Σ.Υ.Π., ένσταση για τη διαγραφή κάποιου από 
τους πίνακες εκλογέων για λόγους που αναφέρονται στην 
ιδιότητά του ως εκλογέα. Η ένσταση περιέχει το ονομα¬ 
τεπώνυμο και τη διεύθυνση αυτού που την υποβάλλει, το 
ονοματεπώνυμο εκείνου εναντίον του οποίου στρέφεται, 
το συγκεκριμένο πίνακα εκλογέων και τους ειδικούς και 
συγκεκριμένους λόγους που επικαλείται για τη διαγραφή. 

5. Η Κεντρική Υπηρεσία του Πε.Σ.Υ.Π. εξετάζει τις αιτή¬ 
σεις και ενστάσεις εντός πέντε (5) ημερών από τη λήξη 
της προθεσμίας υποβολήςτους, επιφέρειτις σχετικές με¬ 
ταβολές και ανακοινώνει τους οριστικούς πίνακες. 

Αρθρο 4 

Υποβολή υποψηφιοτήτων 

1. Κάθε εκλογέας, που έχει δικαίωμα να εκλέγεται, μπο¬ 
ρεί να συμμετέχει ως υποψήφιος στις εκλογές είτε ως με¬ 
μονωμένος είτε ως μέλος συνδυασμού. 

Συνδυασμός θεωρείται η κοινή συμμετοχή στις εκλογές 
δύο (2) τουλάχιστον υποψηφίων στο ίδιο ψηφοδέλτιο. 

2. Η υποψηφιότητα των μεμονωμένων υποψηφίων υπο¬ 
βάλλεται εγγράφως από τον ενδιαφερόμενο με αίτησή 
του που παραδίδεται ή αποστέλλεται και περιέρχεται με 
συστημένη επιστολή στην Κεντρική Υπηρεσίατου οικείου 
Πε.Σ.Υ.Π. εντός αποκλειστικής προθεσμίας είκοσι (20) 
ημερών από την ανακοίνωση των οριστικών πινάκων των 
εκλογέων. Στην αίτηση αναγράφεται το όνομα, επώνυμο, 
πατρώνυμο, η υπαλληλική ιδιότητα και η ακριβής ταχυ¬ 
δρομική διεύθυνση του υποψηφίου. 

3. Κάθε συνδυασμός καταρτίζεται με κοινή γραπτή δή¬ 
λωση όλων των υποψηφίων που τον απαρτίζουν. Η δήλω¬ 
ση αυτή περιλαμβάνει: 

α) την ονομασία του συνδυασμού, 

β) το ονοματεπώνυμο, πατρώνυμο, υπαλληλική ιδιότη¬ 
τα και ταχυδρομική διεύθυνση των υποψηφίων του συν¬ 
δυασμού κατ' αλφαβητική σειρά, 

γ) το ονοματεπώνυμο του υποψηφίου που ορίζεται ως 
εκπρόσωπος του συνδυασμού. Η ιδιότητα του εκπροσώ¬ 
που αποδεικνύεται με κοινή δήλωση των υποψηφίων του 
συνδυασμού. 

4. Η δήλωση για την κατάρτιση συνδυασμού υποψη¬ 
φίων υποβάλλεται ή αποστέλλεται στην Κεντρική Υπηρε¬ 
σία του οικείου Πε.Σ.Υ.Π. εντός αποκλειστικής προθε¬ 
σμίας είκοσι (20) ημερών από την ανακοίνωση των οριστι¬ 
κών πινάκων των εκλογέων. 

5. Δεν είναι δυνατή η συμμετοχή υποψηφίων σε περισ¬ 
σότερους από ένα συνδυασμούς. 


Άρθρο 5 

Ανακήρυξη υποψηφίων 

1. Η Κεντρική Υπηρεσίατου οικείου Πε.Σ.Υ.Π. συντάσ¬ 
σει αλφαβητικούς πίνακες υποψηφίων αιρετών εκπροσώ¬ 
πων στο ΕΠΙ.ΣΥ.Κ.Φ. αυτού, στους οποίους περιλαμβάνο¬ 
νται όσοι υπέβαλαν υποψηφιότητα είτε μεμονωμένα είτε 
κατά συνδυασμούς, σύμφωνα μετά οριζόμενα στο άρθρο 
4 της παρούσας απόφασης, αφού ελεγχθούν η έγκαιρη 
και έγκυρη κατάρτιση κάθε συνδυασμού καθώς και οι 
προϋποθέσεις εκλογιμότητας καθενός από τους υποψη¬ 
φίους κάθε συνδυασμού. Δίπλα στο ονοματεπώνυμο των 
υποψηφίων των συνδυασμών γίνεται μνεία της ονομασίας 
του συνδυασμού στον οποίο μετέχουν. 

2. Οι πίνακες της προηγούμενης παραγράφου τοιχο- 
κολλούνται στο κατάστημα της Κεντρικής Υπηρεσίας του 
οικείου Πε.Σ.Υ.Π. Αντίγραφο των πινάκων αποστέλλεται 
αυθημερόν από τον προϊστάμενο της αρμόδιας υπηρε¬ 
σίας σε όλες τις αποκεντρωμένες Μονάδες Κοινωνικής 
Φροντίδας όπου έχουν την οργανική τους θέση υπάλλη¬ 
λοι που έχουν συμπεριληφθεί στον πίνακα εκλογέων. Οι 
προϊστάμενοι των Μονάδων Κοινωνικής Φροντίδας τοιχο- 
κολλούν τους πίνακες υποψηφίων στο κατάστημα της 
υπηρεσίας τους, αμέσως μόλις τους παραλάβουν και 
αποστέλλουν με τηλεομοιοτυπία το πρακτικό τοιχοκόλ¬ 
λησης στο οικείο Πε.Σ.Υ.Π. 

3. Μέσα σε αποκλειστική προθεσμία πέντε (5) ημερών 
από την τελευταία τοιχοκόλληση των πινάκων υποψη¬ 
φίων, καθένας που είναι γραμμένος στον πίνακα εκλογέ¬ 
ων μπορεί να υποβάλει στην αρμόδια υπηρεσία ένσταση 
για διαγραφή κάποιου από τον πίνακα υποψηφίων, εφό¬ 
σον υπόκειται σε στέρηση του δικαιώματος του εκλέγε- 
σθαι σύμφωνα μετηνπαρ. 1 του άρθρου 2. Η ένσταση πα- 
ραδίδεται ή αποστέλλεται με τηλεομοιοτυπία ή συστημέ¬ 
νη επιστολή που πρέπει να περιέλθει στο Πε.Σ.Υ.Π. μέσα 
στην παραπάνω προθεσμία. 

4. Η εξέταση των ενστάσεων γίνεται από την Κεντρική 
Εφορευτική Επιτροπή μέσα σε τρεις (3) εργάσιμες ημέ¬ 
ρες από τότε που τις παρέλαβε. 

5. Ο οριστικός πίνακας των υποψηφίων καταρτίζεται 
από την Κεντρική Υπηρεσία του Πε.Σ.Υ.Π., εφόσον δεν 
υποβληθούν ενστάσεις ή από την Κεντρική Εφορευτική 
Επιτροπή μετά την εξέταση των ενστάσεων. Η Κεντρική 
Εφορευτική Επιτροπή αποστέλλει τον οριστικό πίνακα 
στην Κεντρική Υπηρεσία του Πε.Σ.Υ.Π., η οποία τον ανα¬ 
κοινώνει κατά τα οριζόμενα στηνπαρ. 2 του παρόντος άρ¬ 
θρου. 

6. Αν για οποιοδήποτε λόγο λυθεί η υπαλληλική σχέση 
υποψηφίου συνδυασμού, επιτρέπεται η αντικατάστασή 
του μέχρι την οριστικοποίηση του πίνακα υποψηφίων με 
δήλωση του εκπροσώπου του συνδυασμού. 

Άρθρο 6 

Αντιπρόσωπος και πληρεξούσιος υποψηφίων 

1. Κάθε μεμονωμένος υποψήφιος ή συνδυασμός υπο¬ 
ψηφίων έχουν δικαίωμα να διορίσουν από ένα αντιπρό¬ 
σωπο με ένα αναπληρωτή του σε κάθε κατάστημα ψηφο¬ 
φορίας. Ο διορισμός γίνεται με γραπτή δήλωση του με¬ 
μονωμένου υποψήφιου ή του εκπροσώπου του 
συνδυασμού στον αντιπρόσωπο που παραδίδεται στην 
εφορευτική επιτροπή. Για το διορισμό γίνεται μνεία στο 
βιβλίο των πρακτικών της εκλογής. 

2. Οι αντιπρόσωποι και οι αναπληρωτές των αντιπροσώ- 

πωντων μεμονωμένων υποψηφίων ή συνδυασμών πρέπει 
να είναι υποχρεωτικά υπάλληλοιτων Μονάδων Κοινωνικής 
Φροντίδας των Πε.Σ.Υ,Π. ή υπάλληλοι δημοσίων υπηρε¬ 
σιών ή Ο.Τ.Α. ή άλλων Ν.Π.Δ.Δ. και δεν επιτρέπεται να 
αποτελούν μέλη των Εφορευτικών Επιτροπών. 

3. Οι υποψήφιοι ή οι αντιπρόσωποί τους ή όταν αυτοί λεί¬ 
πουν, οι αναπληρωτές τους, έχουντο δικαίωμα να παρευρί- 
σκονται στην αίθουσα ψηφοφορίας, να διατυπώνουν κάθε 
παρατήρηση ή ένσταση σχετικά με την τάξη της ψηφοφο¬ 
ρίας για το συμφέρον των υποψηφίων, να παρευρίσκονται 
στην διαλογή των ψήφων και να ασκούν κάθε άλλο δικαίω¬ 
μα που επιτρέπεται από την απόφαση αυτή. Η απουσία υπο¬ 
ψηφίων και των αντιπροσώπων ή των αναπληρωτών τους 
δεν εμποδίζει τις εκλογικές διεργασίες. 

Άρθρο 7 

Χρόνος και τόπος ψηφοφορίας 

1. Η ψηφοφορία διαρκεί μία (1) ημέρα μόνο, από την 8η 
πρωινή μέχρι και την 5η μεταμεσημβρινή ώρα. 

2. Τα καταστήματα διεξαγωγής της ψηφοφορίας και η 
κατανομή των εκλογέων ανά κατάστημα καθορίζονται με 
απόφαση του Προέδρου του οικείου Πε.Σ.Υ.Π. Κάθε Μο¬ 
νάδα Κοινωνικής Φροντίδας μπορεί να ορίζεται ως κατά¬ 
στημα ψηφοφορίας με αντίστοιχη εφορευτική επιτροπή. 

3. Η Κεντρική Υπηρεσία του Πε.Σ.Υ.Π. με εγκύκλιό της, 
που αποστέλλεται και τοιχοκολλείται σε όλες τις αποκε¬ 
ντρωμένες Μονάδες Κοινωνικής Φροντίδας δέκα (10) 
τουλάχιστον ημέρες πριν την ορισμένη ημέρα ψηφοφο¬ 
ρίας, γνωστοποιεί τον τόπο και το κατάστημα ψηφοφο¬ 
ρίας, τη συγκρότηση των Εφορευτικών Επιτροπών, κα¬ 
θώς καιτα ονόματατων υποψηφίων, μεμονωμένων και κα¬ 
τά συνδυασμούς, όπως αυτά αναφέρονται στον οριστικό 
πίνακα των υποψηφίων. 

4. Οι Διοικήσεις των Μονάδων Κοινωνικής Φροντίδας 
στις οποίες ορίζονται καταστήματα ψηφοφορίας μερι¬ 
μνούν για την προετοιμασία του καταστήματος ψηφοφο¬ 
ρίας, τον εφοδιασμό του με τα αναγκαία εκλογικά είδη, 
όπως κάλπες, έπιπλα, ειδικό διαχώρισμα, εκλογικούς σά¬ 
κους και γενικότερα φροντίζουν για την ορθή και απρό¬ 
σκοπτη διεξαγωγή της ψηφοφορίας. Το κατάστημα ψη¬ 
φοφορίας διευθετείται κατά τρόπο ώστε να εξασφαλίζε¬ 
ται η μυστικότητα της ψηφοφορίας. 

5. Οι δαπάνες για την κατασκευή των καλπών και την 
προμήθεια του λοιπού εκλογικού υλικού βαρύνουν το οι¬ 
κείο Πε.Σ.Υ.Π. 

Άρθρο 8 

Εφορευτικές Επιτροπές 

1. Η εκλογική διαδικασία κατά την ημέρα της ψηφοφο¬ 
ρίας διευθύνεται απο την κεντρική Εφορευτική επιτροπή, 
η οποία κληρώνεται απο τον οριστικό πίνακα εκλογέων 
του οικείου Πε.Σ.Υ.Π., κατάταπροβλεπόμενα στηνπαρ. 4 
του άρθρου αυτού. 

2. Η ψηφοφορίαγίνεταιενώπιον Εφορευτικής Επιτροπής. 

3. Σε κάθε κατάστημα ψηφοφορίας μπορεί να ορίζεται 
τριμελής Εφορευτική επιτροπή που αποτελείται απο 
τρεις υπαλλήλους που περιλαμβάνονται στον κατάλογο 
εκλογέων και ψηφίζουν στο συγκεκριμένο κατάστημα, με 
ισάριθμους αναπληρωτέςτους. Πρόεδροςτης Εφορευτι¬ 
κής Επιτροπής ορίζεται ο υπάλληλος που έχει τον ανώτε¬ 
ρο βαθμό και μεταξύ ισόβαθμων ο αρχαιότερος. 

4. Τα τακτικά και αναπληρωματικά μέλη της Κεντρικής 
Εφορευτικής Επιτροπής και των λοιπών Εφορευτικών 


Επιτροπών κληρώνονται από τους γραμμένους στον ορι¬ 
στικό πίνακα εκλογέων. Η κλήρωση γίνεται απο τον Πρό¬ 
εδρο του οικείου Πε.Σ.Υ.Π. σε δημόσια συνεδρίαση του 
Δ.Σ. αυτού, στην οποία επιτρέπεται να παρίστανται όλοι οι 
γραμμένοι στους πίνακες εκλογέων, καθώς και κάθε εν¬ 
διαφερόμενος. Η ώρα της δημόσιας κλήρωσης γνωστο¬ 
ποιείται πέντε (5) ημέρες νωρίτερα με τοιχοκόλληση ανα¬ 
κοίνωσης στο κατάστημα της Κεντρικής Υπηρεσίας του οι¬ 
κείου Πε.Σ.Υ.Π. Τα τακτικά και αναπληρωματικά μέλη της 
Κεντρικής Εφορευτικής Επιτροπής και των λοιπών εφο¬ 
ρευτικών Επιτροπών δεν επιτρέπεται να είναι υποψήφιοι. 

Για την τήρηση της διαδικασίας και τη διενέργεια της 
κλήρωσης συντάσσεται σχετικό πρακτικό. 

5. Κατά την κλήρωση εξάγεται τριπλάσιος αριθμός ανα¬ 
πληρωματικών μελών, τα οποία αναγράφονται σε πίνακα 
κατά τη σειρά κλήρωσής τους. Με τη φροντίδα του Προ¬ 
έδρου του οικείου Πε.Σ.Υ.Π. ειδοποιούνται για το διορι¬ 
σμό τους τα τακτικά και τα τρία πρώτα αναπληρωματικά 
μέλη, κατά τη σειρά κλήρωσής τους, πέντε (5) τουλάχι¬ 
στον ημέρες πριν απο την ημερομηνία διεξαγωγής της 
ψηφοφορίας. 

6. Η άσκηση των καθηκόντων των μελών των Εφορευτι¬ 
κών Επιτροπών είναι υποχρεωτική. Απαλλαγή από τα κα- 
θήκοντά τους είναι δυνατή μόνο λόγω σοβαρού κωλύμα¬ 
τος. Αν μέλη της Εφορευτικής Επιτροπής δεν προσέλ- 
θουν για να εκπληρώσουν τα καθήκοντά τους για τον 
παραπάνω λόγο, αναπληρώνονται από τα αναπληρωματι¬ 
κά μέλη. Αν η αναπλήρωση είναι αδύνατη, τα ελλείποντα 
μέλη αναπληρώνονται βάσει του πίνακα του πρώτου εδα¬ 
φίου της παρ. 5 του άρθρου αυτού κατά τη σειρά της κλή¬ 
ρωσής τους. Αδικαιολόγητη παράλειψη άσκησης των κα¬ 
θηκόντων μέλους της Εφορευτικής Επιτροπής συνεπά¬ 
γεται υποχρεωτικά άσκηση πειθαρχικής δίωξης σύμφωνα 
με τις διατάξεις του Υπαλληλικού Κώδικα. 

7. Η Εφορευτική Επιτροπή διευθύνει την εκλογή και τη¬ 
ρεί βιβλίο πρακτικών και πρωτόκολλο ψηφοφορίας. Ο 
Πρόεδρος της Επιτροπής αναθέτει σε ένα από τα μέλη 
της καθήκοντα γραμματέα για τη σύνταξη των πρακτικών. 

8. Η Εφορευτική Επιτροπή αποφασίζει κατά πλειοψηφία. 

9. Η Κεντρική Εφορευτική Επιτροπή χρησιμοποιεί τη 
σφραγίδατης Κεντρικής Υπηρεσίαςτου οικείου Πε.Σ.Υ.Π. 
Οι λοιπές Εφορευτικές Επιτροπές χρησιμοποιούν τη 
σφραγίδατης υπηρεσίας που στεγάζεται στο κατάστημα 
που διεξάγεται η ψηφοφορία. Μετά το τέλος της ψηφο¬ 
φορίας ο Γ ραμματέαςτης Επιτροπής παραδίδει τη σφρα¬ 
γίδα στην υπηρεσία. 

Άρθρο 9 

Ψηφοδέλτια - Φάκελοι 

1. Τα ψηφοδέλτια των μεμονωμένων υποψηφίων και των 
συνδυασμών και των συνδυασμών κατασκευάζονται από 
λευκό χαρτί, που χορηγεί το οικείο Πε.Σ.Υ.Π. και είναι 
έντυπα. Η εκτύπωσή τους γίνεται με φροντίδα της Κε¬ 
ντρικής Υπηρεσίαςτου οικείου Πε.Σ.Υ.Π. 

2. Τα ψηφοδέλτια των μεμονωμένων υποψηφίων περι¬ 
λαμβάνουν τον τίτλο του οικείου Πε.Σ.Υ.Π. και το ονομα¬ 
τεπώνυμο του υποψηφίου. Τα ψηφοδέλτια των συνδυα¬ 
σμών περιλαμβάνουν τον τίτλο του οικείου Πε.Σ.Υ.Π., την 
ονομασία του συνδυασμού και τα ονοματεπώνυμα των 
υποψηφίων με αλφαβητική σειρά. 

3. Τα ψηφοδέλτια εκτυπώνονται σε αριθμό τουλάχιστον 
διπλάσιο του αριθμού των εγγεγραμμένων στον πίνακα 
εκλογέων και προωθούνται στις εφορευτικές επιτροπές 

με τη φροντίδα της Κεντρικής Υπηρεσίας του οικείου 

Πε.Σ.Υ.Π. 

4. Οι φάκελοι μέσα στους οποίους κλείνονταιτα ψηφο¬ 
δέλτια, κατασκευάζονται ομοιόμορφα με τη φροντίδα της 
αρμόδιας Κεντρικής Υπηρεσίας του οικείου Πε.Σ.Υ.Π. 
από αδιαφανές χαρτί λευκής απόχρωσης και φέρουν τον 
τίτλο του Πε.Σ.Υ.Π. 

5. Η Κεντρική υπηρεσία του οικείου Πε.Σ.Υ.Π. φροντίζει 
να αποσταλεί έγκαιρα επαρκής αριθμός φακέλων στις 
Εφορευτικές Επιτροπές. Αν λείψουν τέτοιοι φάκελοι, η 
εφορευτική επιτροπή, μετά απο πιστοποίηση της έλλει¬ 
ψης, προμηθεύεται μόνη της ομοιόμορφους φακέλους. 

6. Στο φάκελο αναγράφεται μόνο ο τίτλος του οικείου 
Πε.Σ.Υ.Π. 

7. Η Κεντρική υπηρεσία του οικείου Πε.Σ.Υ.Π. φροντίζει 
ώστε σε κάθε περίπτωση να έχουν φθάσει σε όλες τις 
Εφορευτικές Επιτροπές οι οριστικοί κατάλογοι εκλογέ¬ 
ων, τα ψηφοδέλτια και οι φάκελοι τουλάχιστον τρεις (3) 
ημέρες πριν από την ημέρα της ψηφοφορίας. 

Άρθρο 10 

Ακυρότητα Ψηφοδελτίων 

1. Λέξεις, υπογραμμίσεις, διαγραφές ή στίγματα ή άλλα 
σημεία ή σχήματα που σημειώνονται σε οποιαδήποτε 
πλευρά του ψηφοδελτίου επάγονται ακυρότητα, εφόσον 
αποτελούν διακριτικά γνωρίσματα που παραβιάζουν το 
απόρρητο της ψηφοφορίας. 

2. Στίγματα, λέξεις, σημεία ή σχήματα που σημειώνο¬ 
νται στο φάκελο, εφόσον κριθούν ως διακριτικά γνωρί¬ 
σματα που ολοφάνερα παραβιάζουν το απόρρητο της 
ψηφοφορίας, επάγονται την ακυρότητα του ψηφοδελτί¬ 
ου που είναι μέσα στο φάκελο. 

3. Το ψηφοδέλτιο είναι επίσης άκυρο και στις εξής περι¬ 
πτώσεις, που ορίζονται περιοριστικά, δηλαδή αν: 

α) χρησιμοποιηθεί για την εκλογή αιρετών μελών σε 
Πε.Σ.Υ.Π. άλλο από εκείνο που αναγράφεται πάνω σ' αυτό, 
β) βρεθεί σε φάκελο που δεν είναι σύμφωνος με τους 
όρους της παρ. 4 του άρθρου 9 απόφασης αυτής με την 
επιφύλαξη της διάταξης του τελευταίο εδαφίου της παρ. 
5 του ίδιου άρθρου, 
γ) δεν είναι έντυπο έστω και εν μέρει, 
δ) εκτυπώθηκε σε χαρτί που διαφέρει ολοφάνερα στο 
χρώμα από αυτό που χορηγήθηκε από την υπηρεσία, 
ε) βρεθεί σε φάκελο που δεν φέρει τη μονογραφή του 
Προέδρου της Εφορευτικής Επιτροπής, 
στ) βρεθούν στο φάκελο περισσότερα από ένα ψηφο¬ 
δέλτια διαφορετικών συνδυασμών ή μεμονωμένων υπο¬ 
ψηφίων ή συνδυασμών και μεμονωμένων υποψηφίων, 
ζ) βρεθούν στο φάκελο περισσότερα από ένα ψηφοδέλ¬ 
τια του ίδιου συνδυασμού που έχουν σταυρούς υπέρ δια¬ 
φορετικών υποψηφίων. Αν όμως έχουν σταυρούς στον ίδιο 
υποψήφιο, είναι έγκυρα και υπολογίζονται ως μία ψήφος, 
η) έχει περισσότερους από ένα (1) σταυρό, 
θ) δεν έχει καθόλου σταυρούς, εκτός εάν πρόκειται για 
ψηφοδέλτιο μεμονωμένου υποψηφίου. 

Άρθρο 11 

Διαδικασία εκλογών 

1. Την ορισμένη ημέρα ψηφοφορίας και μία ώρα πριν 
από την έναρξή της, τα μέλη της Εφορευτικής Επιτροπής 


είναι υποχρεωμένα να βρίσκονται στο κατάστημα ψηφο¬ 
φορίας για να παραλάβουν το κατάστημα, την κάλπη, τα 
έπιπλα και τα υπόλοιπα εκλογικά είδη. 

2. Ακολούθως ανοίγεται η κάλπη και εξετάζεται από την 
Επιτροπή και τους παρευρισκομένους υποψηφίους ή 
τους αντιπροσώπους τους ή αναπληρωτές τους αν είναι 
άδεια και κατόπιν κλείνεται και σφραγίζεται από την Επι¬ 
τροπή. 

3. Για τις ενέργειες των παραγράφων 1 και 2 του άρ¬ 
θρου αυτού συντάσσεται πρακτικό που υπογράφεται από 
την Επιτροπή και τους παρευρισκομένους υποψηφίους ή 
τους αντιπροσώπους τους ή τους αναπληρωτές τους. 

4. Η Εφορευτική Επιτροπή τοποθετείτο ψηφοδέλτια σε 
χωριστές δεσμίδες με αλφαβητική σειρά των ονομασιών 
των συνδυασμών και των επωνύμων των μεμονωμένων 
υποψηφίων. Προηγούνται τα ψηφοδέλτια των συνδυα¬ 
σμών και ακολουθούν τα ψηφοδέλτια των μεμονωμένων 
υποψηφίων. 

5. Την καθορισμένη ώρα ο Πρόεδρος της Εφορευτικής 
Επιτροπής κηρύσσει την έναρξη της ψηφοφορίας και κα- 
λείτους εκλογείς να ψηφίσουν. Οι εκλογείς ψηφίζουν μό¬ 
νο αυτοπροσώπως και δεν επιτρέπεται η ψήφος με αλλη¬ 
λογραφία. 

6. Οι εκλογείς προσέρχονται στο κατάστημα ψηφοφο¬ 
ρίας και παρουσιάζονται στην Εφορευτική Επιτροπή, η 
οποία ελέγχει την ταυτότητά τους και επαληθεύει την εγ¬ 
γραφή τους στον πίνακα εκλογέων. Αν δεν έχουν αστυνο¬ 
μική ταυτότητα, προσκομίζουν κάθε άλλο αποδεικτικό 
τηςταυτότητας έγγραφο που έχει εκδοθεί από φορέα του 
δημοσίου τομέα και φέρει φωτογραφία του υπαλλήλου. 

Σε περίπτωση που δεν προσκομίζεται τέτοιο έγγραφο, 
ο εκλογέας γίνεται δεκτός για την άσκηση του εκλογικού 
δικαιώματος μόνο εάν είναι γνωστός στα δύο τουλάχι¬ 
στον μέλη της Εφορευτικής Επιτροπής. 

7. Τα μέλη της Κεντρικής Εφορευτικής Επιτροπής ψη¬ 
φίζουν σε οποιοδήποτε εκλογικό τμήμα της έδρας του 
Πε.Σ.Υ.Π. Τα μέλη των λοιπών Εφορευτικών επιτροπών 
ψηφίζουν στο εκλογικό τμήμα όπου ασκούντο καθήκοντά 
τους. Οι υποψήφιοι ψηφίζουν στο εκλογικό κατάστημα 
της οργανικής τους θέσης. 

8. Η Εφορευτική Επιτροπή δίνει σε κάθε εκλογέα ένα 
φάκελο σφραγισμένο με τη σφραγίδα της και μονογρα¬ 
φημένο από τον Πρόεδρό της καθώς και ένα ψηφοδέλτιο 
από κάθε συνδυασμό ή μεμονωμένο υποψήφιο. 

9.0 εκλογέας αποσύρεται μόνος και υποχρεωτικά πίσω 
από το ειδικό διαχώρισμα (παραβάν). Αφού σημειώσει με 
σταυρό προτίμησης μόνο ένα υποψήφιο από τους ανα¬ 
γραφόμενους στο ψηφοδέλτιο του συνδυασμού της αρε- 
σκείαςτου, τοποθετείτο ψηφοδέλτιο στο φάκελο που του 
έχει παραδοθεί. Γιατους μεμονωμένους υποψηφίους δεν 
απαιτείται σταυρός προτίμησης. Μετά επιστρέφει στην 
Εφορευτική Επιτροπή, επιδεικνύει το φάκελο στον Πρόε¬ 
δρό της και στους παριστάμενους, ώστε να είναι εμφανές 
ότι κρατά ένα μόνο φάκελο με τη σφραγίδα της Επιτρο¬ 
πής και τη μονογραφή του Προέδρου και στη συνέχεια το 
ρίχνει στην κάλπη. 

10.0 σταυρός προτίμησης τίθεται δεξιά ή αριστερά των 
ονοματεπώνυμων των υποψηφίων του συνδυασμού με 
στυλογράφο χρώματος μπλε ή μαύρου. 

11. Το ονο ματεπώνυμο των εκλογέων που ψηφίζουν κα¬ 
θώς και ο αριθμός που έχουν στον πίνακα εκλογέων ανα¬ 
γράφονται, κατά τη σειρά προσέλευσής τους, στο πρω¬ 
τόκολλο ψηφοφορίας που τηρεί η Εφορευτική Επιτροπή. 

Όταν τελειώσει η ψηφοφορία, κλείνεται το πρωτόκολλο 
ψηφοφορίας και υπογράφεται από τα μέλη της Επιτρο¬ 
πής και τους παρευρισκόμενους υποψηφίους ή αντιπρο¬ 
σώπους ή αναπληρωτέςτους. 

12. Όταν περάσει η καθορισμένη ώρα για τη λήξη της 
ψηφοφορίας, κηρύσσεται η αποπεράτωσή της και κλεί- 
νονται οι πόρτες του καταστήματος ψηφοφορίας. Πά¬ 
ντως η Εφορευτική Επιτροπή μπορεί να παρατείνει την 
ψηφοφορία, εφόσον έχουν προσέλθει πριν από τη λήξη 
της εκλογείς που δεν μπόρεσαν να ψηφίσουν. Η ώρα της 
περάτωσης της ψηφοφορίας καθώς και ο λόγος της τυ¬ 
χόν παράτασής της αναγράφεται στο βιβλίο πρακτικών. 

Άρθρο 12 

Ενστάσεις κατά τη διάρκεια της ψηφοφορίας 

1. Κάθε υποψήφιος ή ο αντιπρόσωπός του ή ο αναπλη¬ 
ρωτής του έχουν το δικαίωμα να υποβάλουν εγγράφως 
στην Εφορευτική Επιτροπή ενστάσεις για παραβάσεις 
διατάξεων της απόφασης αυτής κατά τη διάρκεια της ψη¬ 
φοφορίας μέσα ή έξω από το εκλογικό κατάστημα. Οι εν¬ 
στάσεις είναι γραπτές και καταχωρούνται υποχρεωτικά 
στο βιβλίο των πρακτικών. 

2. Για τις ενστάσεις αποφασίζει η Εφορευτική Επιτροπή αι¬ 
τιολογημένα είτε αμέσως είτε όταν τελειώσει η ψηφοφορία. 
Οι αποφάσεις της καταχωρούνται στο βιβλίο πρακτικών. 

Άρθρο 13 

Διαλογή ψηφοδελτίων 

1. Η διαλογή των ψηφοδελτίων γίνεται μετά την κήρυξη 
του τέλους της αυτοπρόσωπης ψηφοφορίας κατά τη δια¬ 
δικασία των επόμενων παραγράφων. 

2. Η Εφορευτική επιτροπή ανοίγει την κάλπη. Στο βιβλίο 
πρακτικών πιστοποιείται ότι οι σφραγίδες της κάλπης 
βρέθηκαν άθικτες τη στιγμή του ανοίγματος αυτής. 

3. Στη συνέχεια αριθμούνται οι φάκελοι χωρίς ν' ανοι¬ 
χτούν. Το αποτέλεσμα της αρίθμησης γράφεται ολογρά¬ 
φως στο βιβλίο των πρακτικών. 

4. Αν από την αρίθμηση προκύψει διαφορά μεταξύ του 
αριθμού των φακέλων και του αριθμού των ψηφοφόρων 
που ψήφισαν, επαναλαμβάνεται η αρίθμηση. Αν και πάλι 
προκύψει διαφορά, αφαιρούνται οι φάκελοι εκείνοι που 
δεν έχουν τη μονογραφή του Προέδρουτης Εφορευτικής 
Επιτροπής και ακολούθως εκείνοι που δεν έχουντη σφρα¬ 
γίδα της Εφορευτικής Επιτροπής. Αν οι φάκελοι που δεν 
έχουν μονογραφή ή σφραγίδα δεν καλύπτουν τη διαφο¬ 
ρά, τότε όλοι οι σφραγισμένοι φάκελοι ρίχνονται και πάλι 
στην κάλπη και αφαιρούνται στην τύχη τόσοι όσοι απαι¬ 
τούνται για να καλυφθεί η διαφορά. Οι φάκελοι που αφαι- 
ρούνται κατ' αυτό τον τρόπο, καταστρέφονται από τον 
Πρόεδρο της Εφορευτικής Επιτροπής. Η Εφορευτική 
Επιτροπή οφείλει σε κάθε περίπτωση να διατυπώσει στα 
πρακτικά τη γνώμη της για την αιτία της ύπαρξης πλεονα- 
ζόντων φακέλων. 

5. Μετά την αρίθμηση των φακέλων ο Πρόεδρος της 
Εφορευτικής Επιτροπής αποσφραγίζει κάθε φάκελο ξε¬ 
χωριστά και αφού εξακριβώσει το έγκυρο του ψηφοδελ¬ 
τίου που περιέχει και το οποίο επιδεικνύει σε όποιον από 
τους παριστάμενους (μέλη της Εφορευτικής Επιτροπής, 
υποψηφίους ή αντιπροσώπους τους) το ζητήσει, διαβάζει 
μεγαλόφωνα την ονομασία του συνδυασμού, καθώς και 
το ονοματεπώνυμο του υποψηφίου που φέρει σταυρό 
προτίμησης ή το ονοματεπώνυμο του μεμονωμένου υπο¬ 
ψηφίου που τυχόν έλαβε ψήφο προτίμησης. Κάθε έγκυρο 


ψηφοδέλτιο αριθμείται και μονογράφεται από τον Πρόε¬ 
δρο της Εφορευτικής Επιτροπής. Αφού προσδιοριστούν 
τα έγκυρα ψηφοδέλτια, γίνεται η καταμέτρηση των ψή¬ 
φων που δόθηκαν υπέρ κάθε συνδυασμού ή μεμονωμέ¬ 
νου υποψηφίου και των σταυρών προτίμησης που δόθη¬ 
καν υπέρ κάθε υποψηφίου. 

6. Ενστάσεις που αφορούν τη διαδικασία της διαλογής 
των ψήφων ασκούνται ενώπιοντης Εφορευτικής Επιτροπής 
και εκδικάζονται από αυτήνπριν από το πέραςτης διαλογής. 

7. Μετά τον τερματισμό της διαλογήςη Εφορευτική Επι¬ 
τροπή καταχωρίζει στο βιβλίο πρακτικών της εκλογής την 
ώρα του πέρατος της διαλογής, το συνολικό αριθμό των 
εγγεγραμμένων στον πίνακα εκλογέων, το ολικό αριθμό 
των εκλογέων που ψήφισαν, το ολικό αριθμό των άκυρων 
ψηφοδελτίων, τον αριθμό των ψηφοδελτίων που προ¬ 
σβλήθηκαν ως άκυρα αλλά κηρύχθηκαν έγκυρα, τον αριθ¬ 
μό των έγκυρων ψηφοδελτίων που έλαβε κάθε μεμονω¬ 
μένος υποψήφιος καθώς και κάθε συνδυασμός στο σύνο¬ 
λό του και κατά υποψήφιο, περιλαμβανομένων και αυτών 
της προηγούμενης περίπτωσης και κάθε άλλο χρήσιμο 
στοιχείο. Το βιβλίο πρακτικών της εκλογής υπογράφεται 
από τα μέλη της Εφορευτικής Επιτροπής και τους παρό¬ 
ντος μεμονωμένους υποψηφίους ή εκπροσώπους των 
συνδυασμών ή τους αντιπροσώπους τους ή τους ανα¬ 
πληρωτές τους. Ακολούθως ο Πρόεδρος της Εφορευτι¬ 
κής Επιτροπής τοποθετεί το βιβλίο πρακτικών, το πρωτό¬ 
κολλο ψηφοφορίας, τους εκλογικούς καταλόγους, τα 
έγκυρα και άκυρα ψηφοδέλτια, καθώς και τις ενστάσεις 
που υποβλήθηκαν, μέσα στον εκλογικό σάκο, τον οποίο 
στη συνέχεια ράβει ή σφραγίζει και τον παραδίδει αμελη- 
τί στην Κεντρική Εφορευτική Επιτροπή. 

Άρθρο 14 

Ανακήρυξη εκπροσώπου 

1. Η ανάδειξη του εκπροσώπου των εργαζομένων στο 
ΕΠΙ.ΣΥ.Κ.Φ. γίνεται απάτην Κεντρική Εφορευτική Επιτροπή. 

Ως εκπρόσωπος εκλέγεται ο μεμονωμένος υποψήφιος 
ή ο πρώτος σε σταυρούς προτίμησης του συνδυασμού 
που συγκεντρώνει περισσότερο από το μισό των εγκύρων 
ψηφοδελτίων. 

Αν κανένας συνδυασμός ή μεμονωμένος υποψήφιος 
δεν συμπληρώνει περισσότερο από το 50% συν ένα (1) 
των εγκύρων ψηφοδελτίων η ψηφοφορία επαναλαμβάνε¬ 
ται μεταξύ των δυο συνδυασμών ή μεμονωμένων υποψη¬ 
φίων που έλαβαν τις περισσότερες ψήφους. Σε περίπτω¬ 
ση ισοψηφίας μεταξύ τους στην επαναληπτική ψηφοφο¬ 
ρία η εκλογή του εκπροσώπου γίνεται με κλήρωση, που 
διενεργεί η Κεντρική Εφορευτική Επιτροπή. Αν στην επα¬ 
ναληπτική ψηφοφορία μετέχει συνδυασμός απαιτείται 
σταυρός προτίμησης υπέρ συγκεκριμένου υποψηφίου. 

Η ημερομηνία της επαναληπτικής ψηφοφορίας ορίζε¬ 
ται από την Κεντρική Εφορευτική Επιτροπή και δεν μπο¬ 
ρεί να απέχει περισσότερο από δεκαπέντε (15) ημέρες 
από την πρώτη ψηφοφορία. 

2. Για να καταστεί δυνατή η αναπλήρωση μεμονωμένου 
υποψήφιου, ο οποίος εκλέγεται εκπρόσωπος, η Κεντρική 
Εφορευτική Επιτροπή καταρτίζει πίνακα, στον οποίο πε¬ 
ριλαμβάνονται οι υποψήφιοι, ανεξαρτήτως συνδυασμού, 
που δεν εκλέχτηκαν. Αναπληρωτής του μεμονωμένου 
υποψήφιου είναι ο υποψήφιος, ο οποίος βάσει του ανω¬ 
τέρω πίνακα συγκεντρώνει το μεγαλύτερο αριθμό σταυ¬ 
ρών προτίμησης κατά την πρώτη ψηφοφορία. 

Ο πρώτος σε σταυρούς προτίμησης υποψήφιος συν- 

δυασμού που συγκεντρώνει περισσότερο από το μισό 
των εγκύρων ψηφοδελτίων εκλέγεται ως εκπρόσωπος. Οι 
υπόλοιποι υποψήφιοι του συνδυασμού θεωρούνται ανα- 
πληρωματικοίτου εκπροσώπου κατά τη σειρά των ψήφων 
που έχουν συγκεντρώσει. Αν διενεργήθηκε επαναληπτική 
ψηφοφορία λαμβάνονται υπόψη οι σταυροί προτίμησης 
της επαναληπτικής ψηφοφορίας. 

3. Η ανακήρυξη του τακτικού εκπροσώπου των εργαζο¬ 
μένων και του αναπληρωτή του στο ΕΠΙ.ΣΥ.Κ.Φ. γίνεται 
δημόσια απάτην Κεντρική Εφορευτική Επιτροπή. 

4. Αν εκπρόσωπος των εργαζομένων παύσει μετά την 
ανακήρυξή του να έχει την ιδιότητα του υπαλλήλου Μο¬ 
νάδας Κοινωνικής Φροντίδας των Πε.Σ.Υ.Π, χάνει την 
ιδιότητα του εκπροσώπου και στη θέση του ορίζεται ο 
αναπληρωτής του ενώ ως αναπληρωματικός εκπρόσω¬ 
πος ορίζεται ο επόμενος κατά τη σειρά υποψήφιος του 
συνδυασμού από τον οποίο έχει αναδειχθεί ή ο επόμενος 
στον πίνακα αναπληρωματικών αν ο εκπρόσωπος είχε 
αναδειχθεί ως μεμονωμένος υποψήφιος. 

Άρθρο 15 

Γνωστοποίηση αποτελεσμάτων. Παράδοση στοιχείων 

1. Η Κεντρική Εφορευτική Επιτροπή, αμέσως μετά τον 
τερματισμό των ενεργειών του προηγούμενου άρθρου, 
γνωστοποιεί με έγγραφο του Προέδρου της το αποτέλε¬ 
σμα της ψηφοφορίας στον Πρόεδρο του Πε.Σ.Υ.Π. καιπα- 
ραδίδει σε αυτόν ή τον εκπρόσωπό του για φύλαξη το 
πρωτόκολλο ψηφοφορίας, το βιβλίο πρακτικών και όσα 
άλλα εκλογικά έγγραφα υπάρχουν, καθώς και τα ψηφο¬ 
δέλτια τακτοποιημένα κατά τη σειρά που αριθμήθηκαν 
από τις Εφορευτικές Επιτροπές. Για την παράδοση υπο¬ 
γράφεται σχετικό πρωτόκολλο. 

2. Τα στοιχεία αυτά φυλάσσονται για ένα έτος από το 
διορισμό του εκπροσώπου των εργαζομένων στο 
ΕΠΙ.ΣΥ.Κ.Φ. και ύστερα καταστρέφονται αφού συνταχθεί 
σχετικό πρακτικό.Σε περίπτωση εκκρεμοδικίας φυλάσσο¬ 
νται μέχρι την έκδοση οριστικής απόφασης και πάντως 
όχι πέρα από τη λήξη της θητείας του εκπροσώπου των 
εργαζομένων στο ΕΠΙ.ΣΥ.Κ.Φ. 

Άρθρο 16 

Επανάληψη ψηφοφορίας 

Αν ακυρωθεί η εκλογή του εκπροσώπου των εργαζόμε¬ 
νων και διαταχθεί η επανάληψη της ψηφοφορίας, η ψη¬ 
φοφορία επαναλαμβάνεται ολικώς ή μερικώς με βάση 
τους πίνακες εκλογέων που χρησιμοποιήθηκαν κατά την 
αρχική ψηφοφορία. Πρόταση και ανακήρυξη νέων υπο¬ 
ψηφίων μεμονωμένων ή συνδυασμών δεν επιτρέπεται. 

Άρθρο 17 

Μεταβατικές διατάξεις 

Κατά την πρώτη εφαρμογή της απόφασης αυτής (παρ. 
4 του άρθρου 3 του Ν. 3106/2003) η προκήρυξη των εκλο¬ 
γών εκδίδεται μέσα στο μήνα Ιούνιο του έτους 2003. 

Άρθρο 18 
Δημοσίευση 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουνίου 2003 

Ο ΥΠΟΥΡΓΟΣ 

ΚΩΝ/ΝΟΣΣΤΕΦΑΝΗΣ 


Αριθ.ΟΙΚ. 12357 (2) 

Σύσταση στο Δήμο Ηρακλείου Δημοτικού Νομικού Προ¬ 
σώπου με την επωνυμία: «47 Η Σχολική Επιτροπή Δή¬ 
μου Ηρακλείου (7ο Γυμνάσιο Ηρακλείου). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις 

α. Τις διατάξεις του Ν. 2503/97 «Διοίκηση , Οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδ/ση και άλλες διατάξεις». 

β. Του άρθρου 203 του Π.Δ. 410/95 «Κωδικοποίηση σε 
ενιαίο κείμενο νόμο με τίτλο Δημοτικός και Κοινοτικός Κώ¬ 
δικας» των ισχυουσών διατάξεων του Δημοτικού και Κοινο¬ 
τικού Κώδικα, όπωςτροποποιήθηκαν και συμπληρώθηκαν. 

γ. Του άρθρου 5 παρ. 8 του Ν. 1894/27.8.90 (ΦΕΚ 110/ 
27.8.90 Τ.Α’). 

2. Την 5972/13.8.98 (ΦΕΚ446/Β/2001) απόφασή μας 
«Ορισμός Εισηγητών και μεταβίβαση εξουσίας υπογρα¬ 
φής «Με εντολή Γενικού Γραμματέα» όπως τροποποιήθη¬ 
κε με την 20577/01 και 39901/02 αποφάσεις τους. 

3. Την 750/02 απόφαση του Δημοτικού Συμβουλίου 
Ηρακλείου η οποία αναφέρεται μεταξύ άλλων στη σύστα¬ 
ση νέου δημοτικού νομικού προσώπου, λόγω μετεγκατά¬ 
στασης του 7ου Γυμνασίου Ηρακλείου σε νέο κτίριο στην 
οδό Μπαλαχούτη, με την επωνυμία «47η Σχολική Επιτρο¬ 
πή Δήμου Ηρακλείου (7° Γ υμνάσιο Ηρακλείου), αποφασί¬ 
ζουμε: 

1. Συνιστούμε στο Δήμο Ηρακλείου Δημοτικό Νομικό 
Πρόσωπο με την επωνυμία 47η Σχολική Επιτροπή Δήμου 
Ηρακλείου (7ο Γυμνάσιο Ηρακλείου). 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού ύδρευσης, αποχέτευσης, τηλεφώνου , αναλωσίμων 
υλικών κ.λπ. 

β) Η εκτέλεση των μικρών έργων για την επισκευή και 
συντήρηση των διδακτηρίων. 

γ) Η αποκατάσταση φθορών και ζημιών των επίπλων, 
εξοπλισμών και γενικά των διδακτηριακών εγκαταστάσε¬ 
ων του. 

δ) Η φροντίδα για την εξεύρεση άλλων πόρων και ο 
εφοδιασμός των Σχολικών Μονάδων με έπιπλα και σκεύη 
με βιβλία για την Σχολική Βιβλιοθήκη και γενικά με όλα τα 
μέσα που είναι απαραίτητα για τη λειτουργία τους και γε¬ 
νικότερα η λήψη όλων των μέτρων που κρίνονται ανα¬ 
γκαία για την στήριξη της Διοικητικής λειτουργίας των 
Σχολικών Μονάδων. 

3. Το Νομικό Πρόσωπο διοικείται από πενταμελές (5 μέ¬ 
λη) Διοικητικό Συμβούλιο αποτελούμενο από: 

α. Τον Δήμαρχο Ηρακλείου ως Πρόεδρο ή άλλο μέλος 
αιρετό ή μη που ορίζεται από τον Δήμαρχο. 

β. Τον εκάστοτε Διευθυντή του 7ου Γυμνασίου Ηρα¬ 
κλείου με τον αναπληρωτή του. 

γ. Ένα (1) Δημοτικό Σύμβουλο ως μέλος με τον ανα¬ 
πληρωτή του , που ορίζεται από το Δημοτικό Συμβούλιο. 

δ. Ένα (1) Εκπρόσωπο της Μαθητικής Κοινότητας του 
7ου Γ υμνασίου Ηρακλείου με τον αναπληρωτή του. 

ε. Ένα (1) δημότη ή κάτοικο Ηρακλείου γονέα μαθητή 
με τον αναπληρωτή του που ορίζεται από το Δημοτικό 
Συμβούλιο. 

4. Η θητεία των μελών του ανωτέρω Διοικητικού Συμ- 

βουλίου ακολουθεί τη Δημοτική περίοδο. 

Το Διοικητικό Συμβούλιο εκλέγει μεταξύ των μελώντου 
Αντιπροέδρου και τον Γραμματέα. 

5. Πόροι του Νομικού Προσώπου είναι: 

α. Ετήσια επιχορήγηση του Δήμου 300 ευρώ. 

β. Ετήσια επιχορήγηση του κράτους. 

γ. Κάθε είδος εισφορές, δωρεές, κληρονομιές, κληρο¬ 
δοσίες. 

δ. Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ε. Πρόσοδοι από την περιουσία του. 

6. Το Νομικό Πρόσωπο εκπροσωπείται στα Δικαστήρια 
και σε κάθε Δημόσια Αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

7. Με την παρούσα απόφαση προκαλείται δαπάνη πο¬ 
σού 300 ευρώ για το τρέχον έτος και για καθένα από τα 
επόμενα χρόνια σε βάρος του προϋπολογισμού του Δή¬ 
μου Ηρακλείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 4 Ιουνίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΜΗΝΑΣ ΑΝΤΩΝΑΚΑΚΗΣ 

-♦- 

Αριθ. 13600/2/2533 (3) 

Καθορισμός συμπληρωματικού εργολαβικού ανταλλάγ¬ 
ματος για τον αριθμό προσώπων που θα απασχολη¬ 
θούν με σύμβαση μίσθωσης έργου στις υπηρεσίες της 
Γενικής Διεύθυνσης Ραδιοφωνίας της Ελληνικής Ρα¬ 
διοφωνίας - Τηλεόρασης (ΕΡΤ- Α.Ε.)». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΤΥΠΟΥ 
ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπ’ όψη: 

1. Τη διάταξη του άρθρου 6 του Ν. 2527/1997 «Τροπο¬ 
ποίηση και συμπλήρωση διατάξεωντου Ν. 2190/1994 και 
άλλες διατάξεις». 

2. Τις διατάξεις του Ν. 1256/1982 «Για την πολυθεσία, 
την πολύ απασχόληση και άλλες διατάξεις» (αρ. 6παρ. 6). 

3. Τις διατάξεις του άρθρου 27 του Ν. 2081/1992 με το 
οποίο προστέθηκε το άρθρο 29 Α στο Ν. 1558/1985 «Κυ¬ 
βέρνηση και Κυβερνητικά Όργανα» όπως συμπληρώθηκε 
μετηνπαρ. 2ατου αρθ. 1 του Ν. 2469/1997 «Περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις». 

4. Το γεγονός ότι από τις διατάξεις της απόφασης αυ¬ 
τής προκαλείται συμπληρωματική δαπάνη σε βάρος του 
προϋπολογισμού της Γ ενικής Διεύθυνσης Ραδιοφωνίας 
της ΕΡΤ- Α.Ε. ύψους 1.743.064,34 ευρώ για το χρονικό 
διάστημα από 1.7.2002 έως 30.6.2003, η οποία θα καλυ¬ 
φθεί για τον χρόνο αυτό από τις εγκεκριμένες πιστώσεις 
του προϋπολογισμού της παραπάνω Γ ενικής Διεύθυνσης 
της ΕΡΤ-ΑΕ για το οικονομικό έτος 1.7.2002- 30.6.2003 
(πίστωση: ΚΑ610090). 

5. Τις διατάξεις του Ν. 1730/1987 «Ελληνική Ραδιοφω¬ 
νία - Τηλεόραση -Ανώνυμη Εταιρεία». 


6. Τη διάταξη του άρθρου 3 του Γενικού Κανονισμού 
Προσωπικού (Γ.Κ.Π) της ΕΡΤ-ΑΕ, που εγκρίθηκε με την 
8256/22/815/12.4.1989 απόφαση του Αναπληρωτή 
Υπουργού Προεδρίας της Κυβέρνησης. 

7. Τις διατάξεις του άρθρου 22 παρ.3του Ν.2362/1995 
«Περί Δημοσίου Λογιστικού ελέγχου των δαπανών του 
Κράτους και άλλες διατάξεις». 

8. Το με αρ. πρωτ. 636/11.10.2002 έγγραφο του Προέ¬ 
δρου Δ.Σ. Διευθύνοντα Συμβούλου της Ελληνικής Ραδιο¬ 
φωνίας - Τηλεόρασης (ΕΡΤ Α.Ε.) με το οποίο ζητείται η 
έγκριση καταβολής συμπληρωματικού εργολαβικού 
ανταλλάγματος για την ανάθεση έργου σε δύο χιλιάδες 
εκατόν τριάντα τρία (2.133) άτομα διαφόρων ειδικοτήτων 
από την ΕΡΤ Α.Ε., για την αύξηση των εσωτερικών παρα¬ 
γωγών της ΕΡΤ Α.Ε. μετά από σχετική απόφαση του Δ.Σ. 

9. Την ΔΙΠΠ/Φ. ΕΓΚΡ. 19/68/20448/25.2.2003 (τροπο- 
ποιητική) απόφαση της Επιτροπής του άρθρου 2, παρ. 1, 
της 55/1998 Π.Υ.Σ. (άρθρο 1, παρ. 51, του Ν. 2412/1996), 
με την οποία εγκρίθηκε η καταβολή συμπληρωματικού 
εργολαβικού ανταλλάγματος για την ανάθεση έργου σε 
δύο χιλιάδες εκατόν τριάντα τρία (2.133) άτομα διαφό¬ 
ρων ειδικοτήτων από την ΕΡΤ Α.Ε. σύμφωνα με τις διατά¬ 
ξεις του άρθρου 6 του Ν. 2527/1997 για την κάλυψη λει¬ 
τουργικών αναγκώντης. 

10. Τη διαπίστωση της αναγκαιότητας εκτέλεσης του 
συγκεκριμένου συμπληρωματικού έργου, όπως τούτο 
προκύπτει από τις βεβαιώσεις των προϊσταμένων των 
υπηρεσιακών μονάδων της παραπάνω Γενικής Διεύθυν¬ 
σης, που είναι αρμόδιες για την εκτέλεση του έργου, τη 
γνωμοδότηση για την αναγκαιότητα αυτού από την Τρι¬ 
μελή Επιτροπή του άρθρου 3 του Γ.Κ.Π. της ΕΡΤ-ΑΕ καιτη 
σχετική έγκριση αυτού από τον αρμόδιο Γ ενικό Διευθυντή 
της εταιρείας. 

11. Το γεγονός ότι οι συμβάσεις μίσθωσης έργου των 
οποίων ζητείται η έγκριση αποτελούν γνήσιες συμβάσεις 
μίσθωσης έργου, που δεν υποκρύπτουν εξαρτημένη ερ¬ 
γασία, όπως τούτο προκύπτει από την 284/11.7.2002 βε¬ 
βαίωση του Νομικού Συμβούλου της ΕΡΤ-ΑΕ, που εκδό- 
θηκε σύμφωνα με την διάταξη του άρθρου 6 παρ. 2 του 
Ν.2527/1997. 

12. Την ΔΙΔΚ/Φ. 1/2/22875/31.10.2001 (ΦΕΚ. 1480/Β/ 
2001) Απόφαση του Πρωθυπουργού και του Υπουργού 
Εσωτερικών-Δημόσιας Διοίκησης και Αποκέντρωσης 
«Ανάθεση αρμοδιοτήτων στους Υφυπουργούς Εσωτερι¬ 
κών-Δημόσιας Διοίκησης και Αποκέντρωσης». 

13. Τις ειδικές υπηρεσιακές ανάγκες της πιο πάνω Γενι¬ 
κής Διεύθυνσης της ΕΡΤ - Α.Ε. 

14. Την ΔΙΠΠ/Φ.ΕΓΚΡ. 19/271/13674/9.8.2002 απόφαση 
της Επιτροπής του άρθρου 2, παρ. 1, της 55/1998 Π.Υ.Σ. 
(άρθρο Ι,παρ. 51, του Ν. 2412/1996), με την οποία εγκρί- 
θηκε η ανάθεση έργου σε άτομα διαφόρων ειδικοτήτων 
για ένα έτος στην ΕΡΓΑ.Ε, σύμφωνα με τις διατάξεις του 
άρθρου 6 του Ν. 2527/1997 για την κάλυψη λειτουργικών 
αναγκώντης. 

15. Την 20210/Ζ/3227/5.9.2002 προηγούμενη Κοινή 
Υπουργική Απόφαση για τον καθορισμό αριθμού προσώ¬ 
που που θα απασχοληθούν με σύμβαση μίσθωσης έργου 
στις υπηρεσίες της Γενικής Διεύθυνσης Ραδιοφωνίας της 
Ελληνικής Ραδιοφωνίας -Τηλεόρασης. 

16. Την 1100383/1330/Α0006/31.10.2001 (ΦΕΚ.1485/Β/ 
31.10.2001) Κοινή Απόφαση του Πρωθυπουργού και του 
Υπουργού Οικονομικών για καθορισμό αρμοδιοτήτων 
στους Υφυπουργούς Οικονομικών, αποφασίζουμε: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Τροποποιούμε την 20210/Ζ/3227/5.9.2002 ΚΥΑ που 
δημοσιεύθηκε στο ΦΕΚ1157/τ.Β'/5.9.2002 στο μέρος που 
αφορά τη δαπάνη και καθορίζουμε συμπληρωματική δα¬ 
πάνη ύψους 1.743.064,34 ευρώ. 

2. Ως προς τα λοιπά ισχύουν τα αναφερόμενα στην με 
20210/Ζ/3227/5.9.2002 ΚΥΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΣΤΑΥΡΟΣ ΜΠΕΝΟΣ 

ΤΎΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

ΧΡΗΣΤΟΣ ΠΡΩΤΟΠΑΠΑΣ 
-♦- 

Αριθ. 2/33295/0004 (4) 

Συμπλήρωση της 2/72059/0004/6.12.02 κοινής υπουργι¬ 
κής απόφασης περί «Καθορισμού αριθμού προσώπων 
που θα απασχοληθούν στον Οργανισμό Περίθαλψης 
Ασφαλισμένων του Δημοσίου (Ο.Π.Α.Δ.), με σύμβαση 
μίσθωσης έργου». (ΦΕΚ 1549/02 τ.Β’). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ- 

ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) του άρθρου 6του Ν.2527/1997 «Τροποποίηση και συ¬ 
μπλήρωση διατάξεων του Ν.2190/1994 και άλλες διατά¬ 
ξεις (Α'206), 

β) του άρθρου 29Ατηςπαρ. 2του Ν. 1558/85 «Κυβέρνη¬ 
ση και Κυβερνητικά Όργανα» (ΦΕΚ 137/Α’/26.7.85), όπως 
αυτό προστέθηκε με το άρθρο 27 του Ν.2081/92 (ΦΕΚ 
154/Α792) και αντικαταστάθηκε με το άρθρο 1 παρ. 2α 
του Ν.2469/97 (ΦΕΚ 38/Α797), 

γ) του άρθρου 21 παρ. 16 του Ν.2190/1994 (ΦΕΚ28/Α7 
3.3.94) «Σύσταση ανεξάρτητης αρχής για την επιλογή 
προσωπικού και ρύθμιση θεμάτων διοίκησης», 

δ) του άρθρου 6του Ν.2768/99 «Ρύθμιση συνταξιοδοτι- 


κών θεμάτων, σύσταση νομικού προσώπου δημοσίου δι¬ 
καίου με την επωνυμία «Οργανισμός Περίθαλψης Ασφα¬ 
λισμένων του Δημοσίου (Ο.Π.Α.Δ.)», σύσταση ανώνυμης 
εταιρείας με την επωνυμία «Ανώνυμη Εταιρία Διαχείρισης 
Ειδικού Κεφαλαίου Τ.ΑΠ.-Ο.Τ.Ε.(ΕΔΕΚΤ-ΟΤΕ Α.Ε.) και 
άλλες διατάξεις» (Α' 273), όπως ισχύει, 

ε)του Π.Δ. 52/8.3.2001 «Οργάνωση και λειτουργία του 
Οργανισμού Περίθαλψης Ασφαλισμένων του Δημοσίου 
(Ο.Π.Α.Δ.)» (ΦΕΚ41/τ.Α/8.3.2001), 

στ) του άρθρου 18του Ν. 3049/2002 «Αποκρατικοποίη¬ 
ση επιχειρήσεωντου Δημοσίου και άλλες διατάξεις» (ΦΕΚ 
212/τ. Α710.9.2002). 

2. Την 2/72059/0004/6.12.02 απόφαση των Υπουργών 
Οικονομίας και Οικονομικών, Εσωτερικών Δ.Δ.Α., και 
Υγείας και Πρόνοιας περί «Καθορισμού αριθμού προσώ¬ 
πων που θα απασχοληθούν στον Οργανισμό Περίθαλψης 
Ασφαλισμένων του Δημοσίου (ΟΠΑΔ) με σύμβαση μί¬ 
σθωσης έργου (ΦΕΚ 1549/02 τ.Β’). 

3. Την ανάγκη που προέκυψε κατά τον έλεγχο των εντο¬ 
λών περίθαλψης των ασφαλισμένων του Δημοσίου. 

4. Το γεγονός ότι από την απόφαση αυτή δεν προκαλεί- 
ται δαπάνη, αποφασίζουμε: 

Συμπληρώνουμε την 2/72059/0004/6.12.2002 απόφαση 
μας περί «Καθορισμού αριθμού προσώπων που θα απα¬ 
σχοληθούν στον ΟΠΑΔ με σύμβαση μίσθωσης έργου» 
(ΦΕΚ 1549/02 τ. Β’) και ορίζουμε ότι το έργο του ελέγχου 
των εντολών περίθαλψης των ασφαλισμένων του Δημοσί¬ 
ου μπορεί να ανατίθεται και σε ιατρούς των ειδικοτήτων: 

Οφθαλμολογίας, Πνευμονολογίας, Γαστρεντερολο- 
γίας και Ουρολογίας, πέραν αυτών που προβλέπονται 
στην ανωτέρω απόφαση, μέσα στον εγκριθέντα αριθμό 
και στο ύψος της εγκριθείσας δαπάνης. 

Κατά τα λοιπά ισχύει η ανωτέρω απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουνίου 2003 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΝΙΚ. ΧΡΙΣΤΟΔΟΥΛΑΚΗΣ ΚΩΝ/ΝΟΣ ΣΚΑΝΔΑΛΙΔΗΣ 

ΥΓΕΙΑΣ ΚΑΙ ΠΡΟΝΟΙΑΣ 

ΚΩΝ/ΝΟΣ ΣΤΕΦΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




